Vi hadde 2 deilige uker hos Manousos og Fotini og lille Lulu som er stedets lille sjarmerende «vakthund». Leiligheten og den fantastiske hagen var over all forventning. Servicen og vennligheten fra vertene var helt fantastisk. Leiligheten var bare vært i bruk i ca. 2 år. Alt var helt på topp der. Skinnende rent og pent. Hagen og alle fasilitetene var over all forventning. En fruktkurv, litt kjeks ,kaffe, te, snacks, krydder, smør, syltetøy, såper, sjampo, mye vann, ( vannet i springen kunne også drikkes, ekstra filtrert på huset) og en karaffel med god Raki ventet oss da vi ankom. Godt tatt imot av Manousos. Som guidet oss vel fram fra taxien og i leiligheten da vi ankom. Han bestilte også taxi til oss da vi skulle reise, som kom helt presist.
Det var også et raskt og godt vifi nett. Renhold og skift av sengetøy og nye håndklær etter 1 uke.
Leiligheten ligger nede i en blindvei i et rolig og trygt boligstrøk med en nydelig flora av blomster og trær. Gode utearealer i den vakre hagen, hvor man lett kunne finne mye skygge for å slappe av.
Håpet på forhånd at det var mulig å gå rett ned til stranden fra enden av veien, men her var det nok stengt med porter. Så litt å gå opp til hovedvei, og så, enten til høyre eller venstre og ned igjen til flere helt fantastiske, rene og fine strender med solsenger med parasoll for 5 € ! Flere koselige tavernaer med rimelige forfriskninger og enkel mat her.
Både Synka, Lidl og flere mindre supermarked og koselige restauranter og bakeri, på vei tilbake fra strendene.
Vi kan så absolutt anbefale dette fine stedet. MEGET god valuta for pengene.
Håper vi får anledning til å komme tilbake.
Takk for et meget fint opphold her fra Vidar og Sissel fra Norge.